<classify> Jumla ya wachezaji 12 miongoni mwa wachezaji 16 wa timu hiyo iliyojichimbia katika kambi ya Jeshi la Kujenga Taifa ya JKT Ruvu, wanatarajia kuondoka na timu hiyo.Akizungumza jana, Kocha Mkuu wa Taifa Queens, Edson Chitanda alisema kuwa timu hiyo leo inatarajia kucheza jaribio lake pekee kabla ya kuondoka dhidi ya Kombaini ya Jeshi kwenye uwanja utakaotangazwa.Chitanda alisema wachezaji wa Zanzibar wamejiunga na kambi hiyo hivi karibuni ambao ni Mainda Rodgers, Siwa Juma na Minza Nyande.Wakati wachezaji waliopo kambini tangu awali ni nahodha Sophia Komba, Lilian Sylidian, Irene Elius, Restituta Joseph, Veronica Tuki wote Ikulu, Faraha Maluki, Veronica Kubilu Jeshi Stars, Betina Kazinja Magereza Morogoro na Jawa Idd Polisi Morogoro.Wengine ni Ndigwako William Polisi Dar es Salaam, Fatuma Fussy Uchukuzi, Joyce Boniface Utumishi, Nasra Selemani Jeshi Stars, Penina Mayunga Jeshi Stars na Sharifa Mustapha Uhamiaji.Alisema pamoja na kutopata mechi za kutosha za kujipima nguvu, lakini timu yake imejiandaa vya kutosha na wanatarajia kufanya vizuri katika mashindano hayo ya Afrika.Aidha, Mwenyekiti wa Chama cha Netiboli Tanzania Chaneta, Annie Kibira alisema kuwa timu hiyo leo itakabidhiwa tiketi na Benki ya Convenant kwa ajili ya baadhi ya wachezaji wa timu hiyo.Awali, safari ya timu hiyo ilikuwa katika hatihati kutokana na ukosefu wa fedha uliopo Chaneta na Zanzibar Chaneza.  <topic>: MICHEZO 